cyanic-selkie/wikianc huggingface dataset:
ইমাটিনিব
ইমাটিনিব বা গ্লিভেক সাম্প্রতিকালে আলোড়ন সৃষ্টিকারী এক ক্যান্সার নিরাময়কারী ঔষধ। নোরভাটিস ইন্টারন্যাশনাল এজি এর ফার্মাসিস্ট, নিকোলাস ল্যানডন, ১৯৯৮ সালে এর উদ্ভাবন, যা প্রাথমিক পর্যায়ে লিউকিমিয়ার নিরাময় হিসেবে ২০০২ অবধি অনুমোদন পাওয়া পর্যন্ত পরিক্ষামূলকভাবে রোগীদের দেওয়া হয় এবং তা ফলপ্রসূ হয়। তবে, এর মধ্যে আন্ত্রিক ক্যান্সারে আক্রান্ত এক মার্কিন সাইকোলোজিস্ট এই ঔষধ সেবন করেন এবং এর অসাধারণ ফলাফল পান, যা পরবর্তীতে মেডিক্যাল সাইন্সে মিরাকল হিসেবে বিবেচিত হয় এবং অন্ত্র সংক্রান্তিয় ক্যান্সারে এর ব্যবহার শুরু হয়।
হিমবাহের গতি
ডান|থাম্ব|300x300পিক্সেল|[[ভূটান-হিমালয় এলাকার হিমবাহ প্রান্তীয় প্রবাহ।      এ এলাকায় হিমবাহ হ্রদ ব্যাপকভাবে বিগত যুগ ধরে সৃষ্টি হচ্ছে।ইউএসজিএস তাপমাত্রার সাতে এর সম্পর্ক খুজে পেয়েছে।]] হিমবাহের গতি বলতে হিমবাহের চলার পথকে বুঝানো হয়, যা অনেকটা বরফের নদীর সাথে তুলনা করা যায়। বিভিন্ন নতুন ভূমিরূপ গড়ে তুলতে এই হিমবাহের গতি গুরুত্বপূর্ণ ভূমিকা পালন করে।হিমবাহের ঝাঁকুনি থেকে বিশ্বের বেশিরভাগ হ্রদের অববাহিকা তৈরী হয়েছে।হিমবাহের গতি অনেক দ্রুত ( পর্যন্ত,গ্রীনল্যান্ড এর জাকবশন ইসবরে) বা ধীর (০.৫মিটার/বছর পর্যন্ত ক্ষুদ্র হিমবাহ বা বরফখন্ডের কেন্দ্রে) দুটোই হতে পারে ,সাধারণত ২৫সেমি/দিন হয়ে থাকে ।
গতি প্রকৃতি
হিমবাহের গতি সাধারণত ৪ ধরনের হয়ে থাকে এবং তা মহাকর্ষীয় শক্তি দ্বারা পরিচালিত হয়। আনুভূমিক  ঘূর্ণন বা পিছলানো,হিমবাহের কম্পনের ফলে সৃষ্ট বরফের  আংশিক চলন,তল ভাঙন এবং অভ্যন্তরীণ পরিবর্তন।
প্রান্তীয় চলন এবং ভর ভারসাম্য
যদি হিমবাহের গলনের চেয়ে প্রান্তীয় চলন বেশি হয় তাহলে হিমবাহ প্রবাহিত হয়।হিমবাহের পশ্চাদপসরণ দ্বারা হিমবাহ তার আশেপাশের অনেক বস্তু কেড়ে নিয়ে যায় এবং সামনে প্রবাহিত হয় ।
ভূদৃশ্য এবং ভূতত্ত্ব
হিমবাহের গতি এবং ভূতত্ত্ব বুঝার জন্য বিভিন্ন শাখার জ্ঞান অর্জন করা দরকার।এজন্য তাত্ত্বিক ভূবিজ্ঞান, ভূতত্ত্ব এবং আবহাওয়া বিজ্ঞান এদের একই গোত্রে ধরা হয় এবং এদের একসাথে পৃথিবী বিজ্ঞান বলা হয়।
প্লেইস্টোসিন যুগ (শেষ বরফ যুগ) থেকেই বড় বরফখন্ড কে মহাদেশীয় হিমবাহ বলা হয় এবং সারা বিশ্বে এর বিস্তৃতি রয়েছে।এসব মহাদেশীয় হিমবাহের চলাচলে অনেক অপরিচিত হিমবাহ ভূমি তৈরী হয়েছে।যেহেতু হিমবাহের তুষার ও বরফের ওজন অর্জন করার ক্ষমতা রয়েছে তাই এরা প্রসারিত হয়, ভাঙ্গে এবং আবার নতুনভাবে  ভূমিশিলা,ক্ষয়প্রাপ্ত ভূমি যেমন: ক্রীড়া ভূমি,বৃত্তাকার ভূমি,ঝুলন্ত উপত্যকা সৃষ্টি হয়।পরবর্তীতে যখন আবার হিমবাহ যখন শিলা এবং বালুর নিচে চাপা পড়ে তখন আবার পলল ভূমিরূপ যেমন গ্রাবরেখা, এস্কার, কামেস, ড্রামলিন এসব সৃষ্টি হয় ।নিউ ইংল্যান্ড(আমেরিকার উত্তর পূর্বে) এ বিভিন্ন পাথরের দেয়াল দেখা যায় যেগুলো অনিশ্চিত হিমবাহ দ্বারা তৈরী,এসব পাথর হিমবাহের প্রবাহে বহু পথ অতিক্রম করে এসেছে।
.
যীশুর দুঃখভোগ
যীশুর দুঃখভোগ (Passion of Jesus) বলতে খ্রিস্টধর্মে যীশুর জীবনের অন্তিম সময়কালকে বোঝানো হয়।
অসংখ্য ঘটনাবলির মধ্যে যীশুর যীরূশালেমে প্রবেশ, ধর্মধাম পরিষ্কারকরণ, অভিষেক, নিস্তারপর্বের ভোজ, গেৎশিমানী বাগানে মর্মান্তিক দুঃখ, শত্রুদের হাতে সমর্পণ, মহাযাজকের সম্মুখে বিচার, দেশাধ্যক্ষের সম্মুখে বিচার, ক্রুশারোপণ ও মৃত্যু, সমাধি এবং পুনরুত্থান যীশুর দুঃখভোগের অন্তর্ভুক্ত।
নিয়াজ মোহাম্মদ চৌধুরী
ওস্তাদ নিয়াজ মোহাম্মদ চৌধুরী (জন্ম ২৫ অক্টোবর ১৯৫২) একজন বাংলাদেশি আধুনিক ও ধ্রুপদী সঙ্গীতশিল্পী।
প্রারম্ভিক জীবন
নিয়াজ ১৯৫২ সালের ২৫ অক্টোবর (সার্টিফিকেট অনুসারে ১৩ জানুয়ারি) নরসিংদী জেলার শিবপুর উপজেলার খৈনকুট গ্রামে জন্মগ্রহণ করেন। তিনি ১৯৬৭ সালে নবকুমার ইন্সটিটিউশন থেকে মাধ্যমিক ও ১৯৬৯ সালে ঢাকা কলেজ থেকে উচ্চ মা্যিমিক সম্পন্ন করেন। এরপর ঢাকা বিশ্ববিদ্যালয় থেকে স্নাতক সম্পন্ন করেন। শৈশবে ওস্তাদ আয়াতুল্লাহ খানের কাছ থেকে সঙ্গীতের প্রাথমিক শিক্ষা লাভ করেন। পরবর্তীতে তিনি পাতিয়ালা ঘরনাতে ওস্তাদ ফাতেহ আলী খান ও ওস্তাদ আমানত আলী খানের শিক্ষা লাভ করেন।
কর্মজীবন
নিয়াজ ১৯৮৫ সালে এহতেশাম সঞ্চালিত ‘আমার যত গান’ নামে একটি সরাসরি অনুষ্ঠানের মাধ্যমে বাংলাদেশ টেলিভিশনে প্রথম গান পরিবেশন করেন। ১৯৭৯ সালে তিনি বাংলাদেশি শিল্পী হিসেবে মালয়েশিয়া ও সিংগাপুরে গান পরিবেশন করেন। গাহি কাহি সঙ্গীত কাহি নামক একটি চলচ্চিত্রে গান কারার মাধ্যমে প্লেব্যাক শিল্পী হিসেবে আত্মপ্রকাশ করেন।
অ্যালেক্স কেরি
অ্যালেক্স টাইসন কেরি (Alex Carey; জন্ম: ২৭ আগস্ট, ১৯৯১) দক্ষিণ অস্ট্রেলিয়ার লক্সটন এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ও সাবেক অস্ট্রেলীয় রুলস ফুটবলার। অস্ট্রেলিয়া ক্রিকেট দলের অন্যতম সদস্য তিনি। বর্তমানে অস্ট্রেলিয়ার ওডিআই ও টি২০আই দলের সহঃঅধিনায়কের দায়িত্বে রয়েছেন। দলে তিনি মূলতঃ উইকেট-রক্ষকের দায়িত্ব পালন করছেন। এছাড়াও, বামহাতে ব্যাটিংয়ে পারদর্শিতা প্রদর্শন করে চলেছেন অ্যালেক্স কেরি। ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়া ও অ্যাডিলেড স্ট্রাইকার্সের প্রতিনিধিত্ব করছেন।
শৈশবকাল
শৈশবকালে অস্ট্রেলীয় রুলস ফুটবল ও ক্রিকেট - উভয় খেলাতেই সপ্রতিভ অংশগ্রহণ ছিল তার। উচ্চ পর্যায়ের ফুটবলে সাউথ অস্ট্রেলিয়ান ন্যাশনাল ফুটবল লীগে এসএএনএফএল গ্লেনেলগের পক্ষে খেলেন। ১৫ বছর বয়সে তিনি দলের সংরক্ষিত খেলোয়াড় ছিলেন।
সাউথ অস্ট্রেলিয়ান ক্রিকেট অ্যাসোসিয়েশনের পক্ষ থেকে রুকি চুক্তিতে স্বাক্ষর করেন ও ২০১০ সালে সিডনিতে চলে যান। সেখানে অস্ট্রেলিয়ান ফুটবলে লীগের এএফএল নতুন বর্ধিত ক্লাব গ্রেটার ওয়েস্টার্ন সিডনি জায়ান্টসে যোগ দেন ও অধিনায়কের দায়িত্ব পালন করেন। কিন্তু, ২০১২ সালে দলটি অস্ট্রেলীয় ফুটবল লীগে যোগ দেয়ার পর দলের বাইরে চলে আসেন। এরপর নিজ রাজ্য সাউথ অস্ট্রেলিয়ায় ফিরে যান। সেখানে তিনি ঘরোয়া ক্রিকেট খেলতে শুরু করেন।
প্রথম-শ্রেণীর ক্রিকেট
২০১৩ সালের শুরুতে মূলতঃ শীর্ষসারির ব্যাটিং নির্ভর খেলোয়াড় হিসেবে অংশ নিতেন। কিন্তু যথাযথ সফলতা না পাওয়ায় তিনটি প্রথম-শ্রেণীর খেলায় অংশগ্রহণের পরই তাকে বাদ দেয়া হয়েছিল। এরপর তিনি ব্যাটিংয়ের অবস্থান পাল্টান ও উইকেট-রক্ষকের ভূমিকায় অবতীর্ণ হন। ২০১৩-১৪ মৌসুমে সাউথ অস্ট্রেলিয়ার সাথে রুকি চুক্তি করেন। তবে, ঐ মৌসুমে রাজ্য দলের সাথে কোন খেলায় অংশগ্রহণের সুযোগ পাননি। শীর্ষসারির ব্যাটসম্যান হিসেবে প্রতিষ্ঠা লাভে ব্যর্থ হওয়ায় উইকেট-রক্ষকের ভূমিকায় অবতীর্ণ হন তিনি। ফলশ্রুতিতে, ফিউচার্স লীগে সাউথ অস্ট্রেলিয়ার পক্ষে বেশ কয়েকটি খেলায় অংশগ্রহণের সুযোগ পান।
২০১৫-১৬ মৌসুমে নিজেকে আত্মপ্রকাশের সুযোগ পান। গ্লেনেলগ দলের পক্ষে ১০ খেলায় অংশ নিয়ে ৯০.২২ গড়ে ৮২২ রান তুলেন। তন্মধ্যে, অ্যাডিলেডের বিপক্ষে ১৯৫ ও ওয়েস্ট টরেন্সের বিপক্ষে ১৫১ রান সংগ্রহের ন্যায় বড় ধরনের ইনিংস খেলেছিলেন তিনি। ফিউচার্স লীগে পাঁচ খেলায় ৪৪.১৩ গড়ে রান তুলেন। ফলশ্রুতিতে, ২০১৫-১৬ মৌসুমের শেফিল্ড শিল্ডের শেষ চার রাউন্ড খেলার জন্যে মনোনীত হন। তিনি অভিজ্ঞতায় পরিপুষ্ট উইকেট-রক্ষক টিম লুডম্যানের স্থলাভিষিক্ত হয়েছিলেন।
স্বর্ণালী অধ্যায়
ফলশ্রুতিতে, ২০১৭ সালে মৌসুম-বহির্ভূত পর্যায়ে অস্ট্রেলিয়ার ন্যাশনাল পারফরম্যান্স স্কোয়াডে তার অন্তর্ভূক্তি ঘটে। এছাড়াও, অস্ট্রেলিয়া এ দলের একমাত্র উইকেট-রক্ষক হিসেবে ২০১৭ সালের ত্রি-দেশীয় সিরিজে অংশগ্রহণের লক্ষ্যে দক্ষিণ আফ্রিকা গমনের জন্য মনোনীত হন। সাবেক টেস্ট উইকেট-রক্ষক পিটার নেভিল ও টিম পেইনকে পাশ কাটিয়ে তিনি এ সুযোগ পান। এরফলে কোন কারণে অস্ট্রেলিয়ার টেস্ট দলে ম্যাথু ওয়েদ আঘাতপ্রাপ্ত হলে তিনি জাতীয় দলে খেলার সুযোগ পাবেন।
২০১৭-১৮ মৌসুমের জেএলটি কাপে সাউথ অস্ট্রেলিয়ার পক্ষে খেলেন। ভিক্টোরিয়ার বিপক্ষে ৯২ রান তুলে সেঞ্চুরির কাছাকাছি পর্যায়ে চলে এসেছিলেন তিনি। জ্যাক ওয়েদারাল্ডের সাথে একদিনের খেলায় সাউথ অস্ট্রেলিয়ার ২১২ রানের চতুর্থ বৃহৎ জুটি গড়েন। ফলশ্রুতিতে, অস্ট্রেলিয়া এ দল ও একদিনের দলে অন্তর্ভুক্ত হন।
আন্তর্জাতিক ক্রিকেট
একই মাসের শেষদিকে ২০১৭-১৮ মৌসুমের ট্রান্স-তাসমান ত্রি-দেশীয় সিরিজে অংশ নেয়ার লক্ষ্যে টুয়েন্টি২০ আন্তর্জাতিক দলের সদস্য মনোনীত হন। এ প্রতিযোগিতাটি ফেব্রুয়ারি, ২০১৮ সালে অনুষ্ঠিত হয়। ৩ ফেব্রুয়ারি, ২০১৮ তারিখে নিউজিল্যান্ডের বিপক্ষে টি২০আইয়ে অভিষেক ঘটে অ্যালেক্স কেরি’র।
এপ্রিল, ২০১৮ সালে ক্রিকেট অস্ট্রেলিয়া কর্তৃক ২০১৮-১৯ মৌসুমের জন্যে ঝাই রিচার্ডসনের সাথে তিনিও জাতীয় পর্যায়ে চুক্তিতে আবদ্ধ হন। মে, ২০১৮ সালে অস্ট্রেলিয়ার টি২০ দলের সহঃঅধিনায়কের মর্যাদা লাভ করেন।
এপ্রিল, ২০১৯ সালে ইংল্যান্ডে অনুষ্ঠিতব্য ক্রিকেট বিশ্বকাপ প্রতিযোগিতায় অংশগ্রহণের জন্যে ১৫-সদস্যবিশিষ্ট অস্ট্রেলিয়া দলের অন্যতম সদস্যরূপ মনোনীত হন।
মীর জুমলা
মীর জুমলা (১৫৯১ - ৩০ মার্চ ১৬৬৩) মুঘল ভারতের সুবাহ বাংলার সুবাদার ছিলেন। তিনি মুঘল সম্রাট আওরঙ্গজেবের প্রতিনিধি ছিলেন।
প্রারম্ভিক জীবন
মীর জুমলা ১৫৯১ সালে মির্জা হাজারু নামে ইস্পাহানের এক দরিদ্র তেল ব্যবসায়ীর কাছে ইরানের মীর মোহাম্মদ সৈয়দ আরদিস্তানি হিসেবে জন্মগ্রহণ করেন। যদিও তার বাবা-মা অত্যন্ত দরিদ্র ছিলেন, তবুও তার চিঠিগুলি শেখার সুযোগ ছিল যা সম্ভবত তাকে একজন হীরে ব্যবসায়ীর অধীনে কেরানি হিসাবে চাকরি খুঁজে পেতে পরিচালিত করে, যার সাথে গোলকোন্ডা রাজ্যের সংযোগ ছিল। এই অঞ্চলটি হীরার খনির জন্য বিখ্যাত ছিল। পরে তিনি ১৬৩০ সালের প্রথম দিকে গোলকোন্ডায় আসেন। একজন শেখ উল ইসলাম এবং তার দেশে সাধারণ দুঃশাসনের আর্থিক ঋণের কারণে তিনি গোলকোন্ডায় অভিবাসিত হন। তিনি তার নিজস্ব হীরার ব্যবসা শুরু করেছিলেন এবং সামুদ্রিক বাণিজ্যিক প্রচেষ্টায় জড়িত হয়েছিলেন যা তার সম্পদ বাড়িয়েছিল।
জীবনে এগিয়ে যাওয়ার প্রত্যাশায়, তিনি গোলকোন্ডার রাজার কাছে উপহার নিয়ে আসেন এবং সুলতানের দরবারে ঘুষ দেন। মীর জুমলা গোলকোন্ডার সুলতানের সেবায় প্রবেশ করেন এবং রাজ্যের উজির (প্রধানমন্ত্রী) পদে উন্নীত হন।
অবদান
তিনি নিজে ব্যবসায়ী হওয়ায় দেশের অর্থনীতিতে ব্যবসা বাণিজ্যের অবদান সম্পর্কে সচেতন ছিলেন। তার আমলে পর্তুগীজদের ব্যবসার অবনতি ঘটে। তবে ওলন্দাজ ও ইংরেজ কোম্পানিগুলোর উত্থান ঘটে । তিনি ইউরোপীয়সহ বিদেশি বণিকদের রাজকীয় ফরমানে প্রদত্ত সুবিধা গ্রহণে সহায়তা করেন। তিনি সপ্তদশ শতাব্দীর একজন উল্লেখযোগ্য ব্যক্তিত্ব যিনি কেরানি হিসাবে জীবন শুরু করেছিলেন। পরবর্তীকালে তিনি একজন শ্রেষ্ঠতম সেনানায়ক এবং মোগল সাম্রাজ্যের একজন যোগ্যতম গভর্নর হিসাবে প্রতিষ্ঠিত হয়েছিলেন ।
ঢাকা ও শহরতলী এলাকায় মীরজুমলার নির্মাণ কর্মকান্ডের মধ্যে রয়েছে দ্রুত সৈন্য চলাচল, যন্ত্রপাতি ও গোলাবারুদ প্রেরণ এবং জনকল্যাণে নির্মিত দুটি রাস্তা ও দুটি সেতু। কৌশলগত প্রতিরক্ষা ব্যবস্থার প্রয়োজনে তিনি কয়েকটি দুর্গ নির্মাণ করেন। একটি দুর্গ ছিল টঙ্গী জামালপুরে, যা ঢাকাকে উত্তরাঞ্চলের সঙ্গে সংযুক্ত করে (বর্তমানে ময়মনসিংহ রোড) সড়কটির নিরাপত্তা বিধান করত। অন্য সড়কটি পূর্বদিকে চলে গিয়ে রাজধানীকে ফতুল্লার (পুরাতন ধাপা) সঙ্গে যুক্ত করেছে, যেখানে দুটি দুর্গ রয়েছে। আরও বিস্তৃত হওয়া এই সড়কটি দিয়ে খিজিরপুর পর্যন্ত যাওয়া যেত এবং সেখানেও দুটি দুর্গ অবস্থিত ছিল। ফতুল্লার অদূরে পাগলা সেতুটি এই রাস্তায় অবস্থিত। মীর জুমলা নির্মিত সড়ক ও দুর্গগুলির কিছু অংশ এখনও বিদ্যমান রয়েছে।
বাংলায় মীরজুমলার শাসনের সবচেয়ে গুরুত্বপূর্ণ দিক হচ্ছে তার উত্তর-পূর্ব সীমান্ত নীতি, যার দ্বারা তিনি সীমান্তবর্তী কামরূপ এবং আসাম রাজ্যগুলি জয় করেছিলেন।
নিজের চেষ্টায় সামান্য অবস্থা থেকে অতি উচ্চপদে উন্নীত মীরজুমলা ছিলেন সতেরো শতকে ভারতের উল্লেখযোগ্য ব্যক্তিদের মধ্যে অন্যতম। একজন সাধারণ কেরানি হিসেবে জীবন শুরু করে তিনি মুগল সাম্রাজ্যের অন্যতম শ্রেষ্ঠ সেনাপতি ও সুবাহদার হয়েছিলেন।
ড. মুনতাসীর মামুন ‘ঢাকার হারিয়ে যাওয়া কামানের খোঁজে’ গ্রন্থতে বুড়িগঙ্গার তীরে মীর জুমলার স্থাপন করা ২টি কামানের কথা উল্লেখ করেছেন ।ঢাকার তৎকালীন ম্যাজিস্ট্রেট ও গ্রন্থাকার ডি. আয়লির মতে মগ জলদস্যুদের হাত থেকে ঢাকাকে রক্ষার জন্য তিনি এটিকে সোয়ারী ঘাটের দক্ষিণে বুড়িগঙ্গা নদীর মধ্যে মোগলাই চরে বসিয়েছিলেন।  ইস্ট ইন্ডিয়া কোম্পানির এক কর্মকর্তা রবার্ট লিণ্ডসে (১৭৯১-১৮৫৫) তার স্মৃতিচারণমূলক বইতে "কালে খাঁ জমজম সম্বন্ধে" বলেছেন  "৩৬ ফুট লম্বা, পেটানো লোহায় তৈরি এই কামান যে কারো দৃষ্টি কাড়ে। কামানটির বিশাল ব্যারেলের এমাথা থেকে ওমাথা পর্যন্ত লম্বালম্বিভাবে বসানো ছিল চৌদ্দটি শক্তিশালী লৌহনির্মিত দণ্ড এবং সেইসব শক্তিধর লৌহদণ্ডের ওপর দিয়ে একের পর এক বসানো ছিল প্রবল শক্তিধর লৌহচক্র। কামানটির পাশে আছে একটি পাথরের গোলক। এই গোলকটি কামানের গোলার সমান আকৃতির। গোলকটি এত ভারী যে, সবচেয়ে শক্তিশালী লোকও এটাকে হাঁটুর চেয়ে উঁচুতে তুলতে পারবে না। গোলকটি লোহা দিয়ে বানানো হলে এর ওজন হত কমপক্ষে ১২শ পাউন্ড। কামানটি দেখতে সুন্দর, তবে এর সবটা সমানুপাতিক নয় । ওজন হবে ৬৪ হাজার ৮১৪ পাউন্ড।"বিখ্যাত ভূগোলবিদ রেনেল ও তার স্মৃতিকথায় লিখেছেন কালে খাঁ জমজমের বিষয়ে। ব্রিটিশ শাসকদের অবহেলায় কালে খাঁ জমজম ১৭৮০ সালে বুড়িগঙ্গা নদীতে তলিয়ে যায়। তবে বিশেষজ্ঞদের মতে এটি পুনরুদ্ধারের সম্ভাবনা এখনো রয়েছে।
উত্তর-পূর্বাঞ্চলের অভিযান
মীর জুমলার সবচেয়ে বড় সাফল্য ছিল কামরুপ ও আসাম রাজ্য দখল করা। তখন কোচবিহার ছিল একটি করদরাজ্য। কোচবিহারের রাজা প্রাণ নারায়ণ মোগল সাম্রাজ্যের উত্তরাধিকার নিয়ে জটিলতার সুযোগে স্বাধীনতা ঘোষণা করেন। ১৬৩৯ সালে মোগল-আসাম চুক্তি ভঙ্গ করে আসামের রাজা জয়দববাজ সিং কামরুপের অংশবিশেষ দখল করে নেন। এই অংশ পূর্বে মোগল সাম্রাজ্যের বঙ্গ সুবার সঙ্গে একীভূত ছিল। ১৬৩৬ সালে একজন অহমীয় মুসলিম বণিকের হত্যাকাণ্ড ছিল মোগল-অহম যুদ্ধের প্রত্যক্ষ কারণ। মীর জুমলা একটি বিরাট সৈন্যবাহিনী নিয়ে অগ্রসর হন। তিনি কামরুপ রাজ্যের বিরুদ্ধে তার মূল সৈন্যবাহিনী ও নৌবহর পাঠান। তিনি ব্যক্তিগতভাবে অগ্রসর হন কোচবিহারের বিরুদ্ধে। তার অগ্রযাত্রার মুখে রাজা প্রাণ নারায়ণ দেশ ছেড়ে পাহাড়ের দিকে পালিয়ে যান। দেড় মাসের মধ্যে কোচবিহার দখল করা হয়। তারপর মীর জুমলা কামরুপ অভিমুখী মূল বাহিনীর সঙ্গে মিলিত হন। আসামের রাজা কামরুপ পরিত্যাগ করলেও মীর জুমলা আসাম দখলের সিদ্ধান্ত নেন। ১৬৬১ সালের ১লা নভেম্বর মীর জুমলা ১২ হাজার অশ্বারোহী, ৩০ হাজার পদাতিক সৈন্য এবং ৩২৩টি জাহাজ ও নৌকার একটি বহর নিয়ে আসাম অভিমুখে এগিয়ে যান। তার নৌবহরে পর্তুগীজ, ওলন্দাজ ও ইংরেজ নাবিকও ছিল। মীর জুমলা ওলন্দাজ ইস্ট ইন্ডিয়া কোম্পানির অধীনে কর্মরত ৪০-৬০ জন জার্মান সৈন্য ও নাবিককে সৈন্যবাহিনীতে ভর্তি করেছিলেন।
বাদশা আওরঙ্গজেব মীর জুমলাকে বাংলার সুবেদার নিযুক্ত করে ঢাকায় প্রেরণ করেন।মীর জুমলা ঢাকায় আসার পর প্রথমে আসাম ও কোচবিহার রাজাকে তাদের কৃতকর্মের উপযুক্ত জবাব ও উত্তর বঙ্গ উদ্ধারের জন্য   প্রচুর সৈন্যসহ রনতরী, কামান ও অন্যান্য রসদ নিয়ে কোচবিহার অভিমুখে পাঠান। এবং পুর্বে প্রেরিত সৈন্যদের ও যুদ্ধ নৌকাগুলোকে অপ্রসিদ্ধ পথ ব্রহ্মপুত্র নদের শাখা নদী ( দুধকুমর নদী) দিয়ে গয়াবাড়িতে ( ভূরুঙ্গামারী) অবস্থান করতে বলা হয়। মীর জুমলা স্বয়ং ১২ হাজার অশ্বারোহী ও বহু পদাতিক সৈন্য নিয়ে স্থল পথে রওয়ানা হয়ে গয়াবাড়ি (ভূরুঙ্গামারী) পৌছান।গয়াবাড়ি পৌছার পর প্রতিকুল আবহাওয়ার শিকার হন।ফলে যাত্রা বিরতি করেন।এবং সকল সৈন্যসহ গয়াবাড়িতে দির্ঘ্য দিন অবস্থান করেন। এই সময় তিনি একটি মসজিদ নির্মাণ করেন।
যুদ্ধের রসদ ও সৈনিক:
প্রত্যেকটি বড় জাহাজ বা গুরবে ছিল ১৪টি করে কামান এবং ৫০/৬০ জন কামান চালক। প্রত্যেকটি বড় জাহাজের সঙ্গে ছিল চারটি করে কোশা। তলদেশ অত্যন্ত প্রশস্ত কয়েকটি জাহাজ ছিল। এসব জাহাজে কোনো মাস্তুল ছিল না। মাস্তুলবিহীন এসব জাহাজেও কামান বহন করা হয়। মীর জুমলা অবস্থান করতেন অশ্বারোহী বাহিনীর মাঝখানে। তার সামনে অবস্থান করতো হস্তীবাহী রণবাদ্য বাহক। তার পেছনে অবস্থান করতো আরো ২০টি হাতি। প্রত্যেক রণহস্তীর পিঠে ছিল দু’টি করে কামান, দু’জন গোলন্দাজ এবং দু’জন চার্জার। ইউরোপীয় অভিযাত্রী ম্যানুয়েল মানুচি স্টোরিয়া দো মগোর (Storia do Mogor) শিরোনামে তার স্মৃতিকথায় এ অভিযানের বর্ণনা দিয়েছেন। এ স্মৃতিকথা অবলম্বনে ফরাসি ঐতিহাসিক ফ্রাঁসোয়া ক্যাত্রো ১৭১৫ সালে হিস্টরিক জেনারেল দ্যল এম্পায়ার দু মোগল (Historic Generale de l’Empire du Mogol) শিরোনামে একটি গ্রন্থ রচনা করেন। মানুচি মোগল নৌবাহিনীতে কর্মরত ব্রিটিশ নাবিক টমাস প্রাটির সঙ্গে পরিচিত ছিলেন। মীর জুমলা প্রাটিকে একজন নাবিক হিসাবে মোগল নৌবাহিনীতে নিয়োগ দিয়েছিলেন। তিনি নৌযুদ্ধের জন্য প্রয়োজনীয় রণনৌকা এবং গোলাবারুদ সংগ্রহ করতেন। ঐসময় আসাম ছিল একটি বিরাট দেশ। এখানকার ভৌগোলিক পরিবেশ বঙ্গদেশ থেকে ভিন্নতর হলেও মীর জুমলা দমে যাননি।
অভিযান
গৌহাটি থেকে রওনা দেয়ার ৬ সপ্তাহের কম সময়ের মধ্যে তিনি আসামের রাজধানী গড়গাঁও পর্যন্ত জয় করেন। আসাম ছিল পাহাড় পর্বতে পরিপূর্ণ একটি দেশ। আসামের রাজা জয়দববাজ রাজধানী পরিত্যাগ করে পূর্বাঞ্চলের পাহাড়ে আশ্রয় নিলে তার সব সম্পদ মোগলদের হাতে পড়ে। সম্পদগুলোর মধ্যে ছিল ৮২টি হাতি, ৩ লাখ স্বর্ণ ও রৌপ্য মুদ্রা, ৬৭৫টি বড় কামান, বাঙ বোঝাই ৪ হাজার ৭৫০ মণ গোলাবারুদ, ৭ হাজার ৮২৮টি বর্ম, এক হাজার পুরনো জাহাজ এবং ১৭৩টি চালের গুদাম। মীর জুমলা গৌহাটি থেকে মানাস নদী পর্যন্ত খুব সহজে অসমীয়াদের দুর্বল প্রতিরোধ গুঁড়িয়ে দেন। তিনি একটির পর একটি দুর্গ দখল করে নেন। পান্ডু, গৌহাটি ও কজালির পতন ঘটে। এসময় মোগলরা ছিল অপ্রতিহত। অহমীয়দের মধ্যে পারস্পরিক অসন্তোষ মীর জুমলাকে দ্রুত বিজয় লাভে সহায়তা করে। শীর্ষ সামরিক কমান্ডার ও অফিসারদের প্রায় সকলেই ছিলেন অহমীয়। রাজা জয়দববাজ সিং ভাটি আসামের গভর্নর এবং সশস্ত্র বাহিনীর কমান্ডার-ইন-চিফ হিসাবে একজন কায়স্থকে নিয়োগ করলে সাধারণ সৈন্যদের মধ্যে অসন্তোষ ছড়িয়ে পড়ে। এ অফিসার ছিলেন বেজদোলোই পরিবারের মানন্থির ভারালি বড়ুয়া। তাকে পর্বতীয়া ফুকান হিসাবেও নিয়োগ দেয়া হয়। তার নিয়োগে বংশানুক্রমিক অহমীয় সভাসদ ও কমান্ডারদের মধ্যে তীব্র অসন্তোষের জন্ম হয়। অসন্তোষ বিরাজ করায় তাদের প্রতিরোধ ছিল নামমাত্র। অনেকে সপক্ষ ত্যাগ করে মীর জুমলার সঙ্গে যোগ দেয়। তবে মীর জুমলা কালিয়াবোরের উপকণ্ঠে পৌঁছে গেলে অহমীয়দের হুঁশ ফিরে আসে। তারা সিমালুগড় এবং সামধারা দুর্গ প্রতিরক্ষায় তাদের মনোযোগ কেন্দ্রীভূত করে। ১৬৬২ সালের ফেব্রুয়ারিতে মীর জুমলা সিমালুগড় অবরোধ করেন। ভয়ংকর হাতাহাতি লড়াইয়ের পর অহমীযরা দুর্গ পরিত্যাগ করে পালিয়ে যায়। সিমালুগড়ের পতন ঘটলে নদীর বিপরীত তীরে সামধারায় মোতায়েন অহমীয় সৈন্যরা ভীত সন্ত্রস্ত হয়ে বিনা প্রতিরোধে পলায়ন করে। এ বিস্ময়কর বিজয় লাভের পর মীর জুমলা ১৬৬২ সালের ১৭ মার্চ বীর বেশে অহমের রাজধানী গড়গাঁয়ে প্রবেশ করেন। তিনি কেবলমাত্র আসামের রাজধানী দখল করেছিলেন। সে দেশের রাজাকে বন্দি কিংবা গোটা রাজ্য দখল করতে পারেননি। মীর জুমলা গড়গাঁয়ে গিয়ে থেমে যান।
মোগল সেনাদের যুদ্ধে বিপত্তি
বর্ষাকাল শুরু হলে মোগল সৈন্যরা কয়েকটি উঁচু ভূমিতে আটকা পড়ে। পানিতে রাস্তাঘাট নিমজ্জিত হয়ে যায়। জলাভূমি এমনকি নালা পর্যন্ত বড় বড় নদীর রূপ নেয়। তাই ঘোড়া এবং সৈন্য নিয়ে লক্ষ্যস্থলে পৌঁছা অসম্ভব হয়ে দাঁড়ায়। এ সুযোগে অসমীয়ারা নৈশকালে চারদিক থেকে মোগল সৈন্যদের হয়রানি করতো। তারা লাখনোর পূর্বদিকে তাদের হারানো সকল ভূখণ্ড অনায়াসে পুনরুদ্ধার করতে সক্ষম হয়। কেবলমাত্র গড়গাঁও এবং মথুরাপুর ছিল মোগলদের অধিকারে। আসামের রাজা আত্মগোপন থেকে বেরিয়ে এসে তার রাজ্য থেকে মোগলদের হটিয়ে দেয়ার নির্দেশ দেন। খাবার ও বিশুদ্ধ পানি না থাকায় মোগলরা মথুরাপুর শিবির পরিত্যাগ করে। তাদের কাছে রসদ পৌঁছানো বন্ধ হয়ে যায়। শিবিরে খাদ্যের তীব্র ঘাটতি দেখা দেয়। মানুষের জীবন বাঁচাতে সৈন্যরা সুসজ্জিত ঘোড়া জবাই করে। সীমাহীন দুর্ভোগের মধ্য দিয়ে মোগলরা পুরোপুরি ধ্বংস হওয়ার হাত থেকে নিজেদের রক্ষা করতে সক্ষম হয়। মীর জুমলা লাখনো ও ঢাকায় মোতায়েন রাজকীয় নৌবাহিনীর সঙ্গে যোগাযোগ রক্ষা করতে পেরেছিলেন। খাদ্য ঘাটতি ছাড়াও মথুরাপুরে মোগল শিবিরে মহামারী দেখা দেয়। মহামারী দেখা দেয়ায় মীর জুমলা তার দুই-তৃতীয়াংশ সৈন্য হারান। তিনি নিজেও আমাশয়ে আক্রান্ত হন। এমন প্রতিকূল পরিবেশে যে কোনো সেনাবাহিনী বিশৃঙ্খল হয়ে যেতো। কিন্তু মীর জুমলার দৃঢ় নেতৃত্বে মোগল সৈন্যবাহিনী তাদের আক্রমণাত্মক অবস্থান বজায় রাখতে সক্ষম হয়। সেপ্টেম্বরের শেষ নাগাদ প্রাকৃতিক দুর্যোগের অবসান ঘটে। বৃষ্টির পরিমাণ কমে আসে। বন্যার পানি নেমে যায়। রাস্তাঘাট জেগে উঠলে যোগাযোগ সহজতর হয়ে যায়। লাখনোতে মোগল নৌবহরের সঙ্গে মীর জুমলার সৈন্যদের পুনরায় যোগাযোগ প্রতিষ্ঠিত হয়। মোগল শিবিরে দুর্দশার ইতি ঘটে। মীর জুমলার সৈন্যরা দেবালগাঁয়ে মোতায়েন নৌবহরের সঙ্গে মিলিত হয়। রাজা জয়দববাজ সিং আবার পাহাড়ে পালিয়ে যান। ডিসেম্বরে মীর জুমলা গুরুতর অসুস্থ হয়ে পড়লে সৈন্যরা অগ্রযাত্রা করতে অস্বীকৃতি জানায়। ইতিমধ্যে আসামের রাজা পুনরায় শান্তি চুক্তি করার জন্য অস্থির হয়ে পড়েন। অবশেষে ১৬৬৩ সালের জানুয়ারিতে ঘিলাজহরিঘাটে একটি চুক্তি হয়।
অভিযানে জয়
চুক্তির শর্ত অনুযায়ী অসমীয়ারা পশ্চিম আসাম মোগলদের কাছে সমর্পণ করে। তিন লাখ রুপি ক্ষতিপূরণ এবং ৯০টি হাতি দেয়ার প্রতিশ্রুতি দেয়। চুক্তিতে উল্লেখ করা হয় যে, আসামের রাজা মোগলদের সার্বভৌমত্ব মেনে নেবেন এবং শুভেচ্ছার নিদর্শনস্বরূপ তিনি দু’জন অসমীয় রাজকুমারীকে মোগল দরবারে পাঠাবেন। মোগল দরবারে প্রেরিত রাজকুমারীদ্বয়ের একজন ছিলেন রাজার নিজের মেয়ে রোমনি গাবোরু এবং আরেকজন ছিলেন রাজার ভাতিজি তিপাম রাজার কন্যা রহমত বেগম। পরবর্তীকালে রোমনি গাবোরু আওরঙ্গজেবের পুত্রবধূতে রূপান্তরিত হয়েছিলেন। চুক্তির শর্ত অনুকূলে হলেও মীর জুমলা সৈন্য প্রত্যাহার করার সঙ্গে সঙ্গে দখলীকৃত অহমীয় ভূখণ্ড মোগলদের হাতছাড়া হয়ে যায়।
ক্ষতিপূরণে আপত্তি
দ্রুত যুদ্ধের ক্ষতিপূরণ নিয়ে মোগলদের সঙ্গে অসমীয়াদের বিরোধ বাধে। রাজা জয়দববাজ ক্ষতিপূরণের প্রথম কিস্তি পরিশোধ করেন। কিন্তু মীর জুমলা আসাম থেকে সৈন্য প্রত্যাহার করা মাত্র অহমীয়ারা ক্ষতিপূরণ স্থগিত করে দেয়। জয়দববাজের উত্তরসূরি চক্রধাবাজ সিং নীতিগতভাবে ছিলেন যে কোনো ধরনের ক্ষতিপূরণ প্রদানের বিপক্ষে।
মৃত্যু
আসাম থেকে ফিরে আসার পথে মীর জুমলা ১৬৬৩ সালের ৩০ মার্চ খিজিরপুরের অদূরে নৌকায় মারা যান। ভারতের মেঘালয় রাজ্যে গারো পাহাড়ের কাছে একটি উঁচু টিলায় তাকে কবর দেয়া হয়। তার কবর দীর্ঘদিন ধরে সংরক্ষণ করে রাখা হয়।
ওলেহ ক্রামারেনকো (স্প্রিন্টার)
ওলেহ ক্রামারেনকো (Олег Крамаренко; জন্ম ১৭ সেপ্টেম্বর ১৯৭০) একজন ইউক্রেনীয় স্প্রিন্টার, যিনি ১০০ মিটারে বিশেষজ্ঞ ছিলেন।
হেলসিঙ্কিতে ১৯৯৪ সালের ইউরোপিয়ান চ্যাম্পিয়নশিপে তিনি ১০০ মিটার দৌড়ে চতুর্থ স্থান অর্জন করেন এবং ৪ x ১০০ মিটার রিলেতে রৌপ্যপদক জিতেছিলেন।
গান্না ইউনিয়ন
গান্না ইউনিয়ন বাংলাদেশের খুলনা বিভাগের ঝিনাইদহ জেলায় অবস্থিত ঝিনাইদহ সদর উপজেলার অন্তর্গত একটি ইউনিয়ন পরিষদ। এটি ৮৯.৩৫ কিমি২ (৩৪.৫০ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫,৫৮৩ জন। ইউনিয়নটিতে মোট গ্রামের সংখ্যা ২৬টি ও মৌজার সংখ্যা ২৪টি।
গ্লাইসেরা শেখমুজিবি
গ্লাইসেরা শেখমুজিবি (Glycera sheikhmujibi) একটি পলিকীট প্রজাতির প্রাণী। এনিলিডা পর্বের অন্তর্ভুক্ত নতুন প্রজাতির ক্ষুদ্র এই পলিকীট নলাকৃতি ও হালকা গোলাপি বর্ণের।
আবিষ্কার
এর আবিষ্কারক হচ্ছেন নোয়াখালী বিজ্ঞান ও প্রযুক্তি বিশ্ববিদ্যালয়ের মৎস্য ও সমুদ্র বিজ্ঞান বিভাগের সহযোগী অধ্যাপক গবেষক ড. মো. বেলাল হোসেন। তার গবেষণার সঙ্গী হিসেবে ছিলেন অস্ট্রেলীয় মিউজিয়াম রিসার্চ ইনস্টিটিউটের পলিকীট বিজ্ঞানী ড. প্যাট হ্যাচিংস। বাংলাদেশের প্রথম রাষ্ট্রপতি ও ভারতীয় উপমহাদেশের একজন অন্যতম প্রভাবশালী রাজনৈতিক ব্যক্তিত্ব শেখ মুজিবুর রহমানের স্মরণে এর নামকরণ করা হয়।
বৈশিষ্ট্য
গ্লাইসেরা শেখমুজিবি দৈর্ঘ্যে ৪২ মি.মি.। এটি সর্বমোট ১৫৮টি ভাগে বিভক্ত এবং দেহের মধ্যভাগে ২.২ মি.মি. প্রস্থ। নলাকার, নমনীয় ও প্যাপিলা দ্বারা আবৃত ঘণ্টাকৃতির দীর্ঘায়িত চোষক মুখ এর অন্যতম শনাক্তকারী বৈশিষ্ট্য। এই প্রাণীর চোখ নেই। চোষকের প্রান্তিক অংশে চারটি কালো হুকের মতো চোয়াল রয়েছে। চোষকে তিন ধরনের প্যাপিলা থাকে। চোষকের দুই জোড়া চোয়াল শক্ত ত্রিকোণাকৃতির এই লেরনের সঙ্গে যুক্ত থাকে। এ ছাড়া, দেহের মাঝখানে সমান অঙ্গুালাকৃতির লোব আছে।
হুমায়ূন ফরীদি
জন্ম ও শিক্ষাজীবন
হুমায়ূন ফরীদি ১৯৫২ সালের ২৯ মে গাজীপুর জেলার কালীগঞ্জ উপজেলার তুমুলিয়া ইউনিয়নের চুয়ারিয়া গ্রামে জন্মগ্রহণ করেন। তার বাবার নাম এটিএম নূরুল ইসলাম ও মা বেগম ফরিদা ইসলাম। চার ভাই-বোনের মধ্যে তিনি দ্বিতীয়। তিনি ১৯৬৫ সালে পিতার চাকুরীর সুবাদে মাদারীপুরের ইউনাইটেড ইসলামিয়া সরকারি উচ্চ বিদ্যালয়ে ভর্তি হন। এ সময় মাদারীপুর থেকেই নাট্য জগতে প্রবেশ করেন। তার নাট্যঙ্গনের গুরু বাশার মাহমুদ। তখন নাট্যকার বাশার মাহমুদের শিল্পী নাট্যগোষ্ঠী নামের একটি সংগঠনের সাথে যুক্ত হয়ে কল্যাণ মিত্রের 'ত্রিরত্ন' নাটকে 'রত্ন' চরিত্রে অভিনয়ের মধ্য দিয়ে তিনি সর্বপ্রথম দর্শকদের সামনে আত্মপ্রকাশ করেন। এরপর এই সংগঠনের সদস্য হয়ে 'টাকা আনা পাই', 'দায়ী কে', 'সমাপ্তি', 'অবিচার'সহ ৬টি মঞ্চ নাটকে অংশ নেন।
অবশেষে ১৯৬৮ সালে মাধ্যমিক স্তর উত্তীর্ণের পর পিতার চাকুরীর সুবাদে চাঁদপুর সরকারি কলেজে পড়াশোনা করেন। উচ্চ মাধ্যমিক শেষে ওই বছরেই তিনি ঢাকা বিশ্ববিদ্যালয়ের জৈব-রসায়ন বিভাগে ভর্তি হন। যদিও ১৯৭১ সালে মুক্তিযুদ্ধ শুরু হওয়ার পর পড়াশোনা বন্ধ হয়ে যায় এবং শিক্ষা অসমাপ্ত রেখেই মুক্তিযুদ্ধে তিনি সক্রিয়ভাবে অংশগ্রহণ করেন। যুদ্ধের পর ফিরে এসে জাহাঙ্গীরনগর বিশ্ববিদ্যালয়ে ভর্তি হয়ে অর্থনীতি বিষয়ে স্নাতক (সম্মান), স্নাতকোত্তর ডিগ্রী লাভ করেন। তিনি আল-বেরুনী হলের সাথে সম্পৃক্ত ছিলেন। বিশ্ববিদ্যালয় জীবনে তিনি বিশিষ্ট নাট্যকার সেলিম আল দীনের সাথে ঘনিষ্ঠ সম্পর্ক বজায় রেখেছিলেন।
কর্মজীবন
১৯৭৬ সালে জাহাঙ্গীরনগর বিশ্ববিদ্যালয়ে অনুষ্ঠিত নাট্য উৎসবে তিনি অন্যতম সংগঠক ছিলেন। মূলতঃ এ উৎসবের মাধ্যমেই তিনি নাট্যাঙ্গনে পরিচিত মুখ হয়ে উঠেন। বিশ্ববিদ্যালয়ের ছাত্রাবস্থাতেই তিনি ঢাকা থিয়েটারের সদস্যপদ লাভ করেন।
ফরীদি ১৯৮৪ সালে তানভীর মোকাম্মেলের হুলিয়া স্বল্পদৈর্ঘ্য চলচ্চিত্রে অভিনয় করেন। পূর্ণদৈর্ঘ্য চলচ্চিত্রে তার অভিষেক ঘটে শেখ নিয়ামত আলীর দহন (১৯৮৫) চলচ্চিত্র দিয়ে। এই চলচ্চিত্রে অভিনয়ের জন্য তিনি শ্রেষ্ঠ অভিনেতা বিভাগে বাচসাস পুরস্কার অর্জন করেন। তিনি বাংলাদেশ টেলিভিশনে প্রচারিত বিখ্যাত সংশপ্তক নাটকে 'কানকাটা রমজান' চরিত্রে অভিনয়ের জন্য বিখ্যাত হয়েছিলেন।
২০০৪ সালে ফরীদি দুটি মুক্তিযুদ্ধভিত্তিক চলচ্চিত্রে অভিনয় করেন, সেগুলো হল হুমায়ূন আহমেদের শ্যামল ছায়া ও তৌকীর আহমেদের জয়যাত্রা চলচ্চিত্রে অভিনয় করেন। এই বছর তিনি মাতৃত্ব চলচ্চিত্রে অভিনয় করে শ্রেষ্ঠ অভিনেতা বিভাগে জাতীয় চলচ্চিত্র পুরস্কার অর্জন করেন।
ব্যক্তিগত জীবন ও মৃত্যু
থাম্ব|200px|হুমায়ূন ফরীদির কবরের ফলক ব্যক্তিগত জীবনে হুমায়ূন ফরীদি দুবার বিয়ে করেন। প্রথম বিয়ে করেন ১৯৮০'র দশকে। শারারাত ইসলাম দেবযানী নামের তার এক মেয়ে রয়েছে এ সংসারে। পরবর্তীতে অভিনেত্রী সুবর্ণা মোস্তফাকে বিয়ে করলেও ২০০৮ সালে তাদের মধ্যে বিবাহ-বিচ্ছেদ ঘটে।
তিনি ২০১২ সালের ১৩ ফেব্রুয়ারি ঢাকার ধানমন্ডিতে তার নিজ বাড়িতে মৃত্যুবরণ করেন। মৃত্যুকালে তার বয়স হয়েছিল ৬০ বছর। এর পূর্বে তার রক্তে হিমোগ্লোবিনের মাত্রা কমে যাওয়ায় তাকে ঢাকার মডার্ন হাসপাতালে ভর্তি করা হয়েছিল। সুস্থ হয়ে বাসায় ফিরে আসার পর তিনি ১৩ ফেব্রুয়ারি বাথরুমে পড়ে গিয়ে মাথায় আঘাত পান। এই আঘাতেই তার মৃত্যু হয়।
ব্রহ্মানন্দম
ব্রহ্মানন্দম কান্নেগন্তি (కన్నెగంటి బ్రహ్మానందం; জন্ম : ১ ফেব্রুয়ারি, ১৯৫৬) একজন ভারতীয় প্রবীণ চলচ্চিত্র ও কৌতুক অভিনেতা, যিনি সাধারণত তেলুগু চলচ্চিত্রে অভিনয়ের জন্য বিশেষভাবে পরিচিত। বর্তমানে তিনি গিনেস ওয়ার্ল্ড রেকর্ডে সর্বাধিক স্ক্রীন ক্রেডিটধারী জীবিত চলচ্চিত্র অভিনেতা। ভারতীয় চলচ্চিত্রে অবদানের জন্য তিনি ২০০৯ সালে পদ্মশ্রী পুরস্কারে ভূষিত হন। ব্রহ্মানন্দমকে ভারতের একজন শ্রেষ্ঠ কৌতুক অভিনেতা হিসাবে গণ্য করা হয়, বিশেষ করে তিনি তার কৌতুকপূর্ণ অভিব্যক্তিগুলোর জন্য সুপরিচিত।
প্রাথমিক জীবন
ব্রহ্মানন্দম অন্ধপ্রদেশের সাত্তেনাপাল্লেতে জন্মগ্রহণ করেন। চলচ্চিত্রে অভিনয়ের আগে তিনি পশ্চিম গোদাবরী জেলার আত্তিলিতে তেলুগু ভাষার প্রভাষক ছিলেন।
পুরস্কার ও সম্মাননা
তিনি ২০ বছরে ৮৬৭ টি তেলুগু চলচ্চিত্রে অভিনয় করার জন্য ২০০৭ সালে গিনেস বিশ্ব রেকর্ড এ স্থান অর্জন করেছেন।
ব্রহ্মানন্দম জানুয়ারি ২০০৯ সালে ভারতীয় চলচ্চিত্রে অবদানের জন্য ভারতের তৃতীয় বৃহত্তম বেসামরিক পুরস্কার পদ্মশ্রী পুরস্কার লাভ করেন।
দিল্লি বিমানবন্দর মেট্রো এক্সপ্রেস
এয়ারপোর্ট এক্সপ্রেস লাইন বা দিল্লি বিমানবন্দর মেট্রো এক্সপ্রেস হল দিল্লি মেট্রোর একটি রেলপথ, যেটি নতুন দিল্লি স্টেশন থেকে দ্বারকা সেক্টর ২১ পর্যন্ত বিস্তৃত এবং এটি ইন্দিরা গান্ধী আন্তর্জাতিক বিমানবন্দরকে সংযুক্ত করে। চারটি পূর্বনির্ধারিত সময়সীমার মধ্যে কাজ শেষ করতে ব্যর্থ হওয়ার পরে ২৩ ফেব্রুয়ারি ২০১১ সালে অরেঞ্জ লাইন নামে পরিচিত এই লাইনটি খোলা হয়। এটি ₹৫৭ বিলিয়ন খরচে নির্মিত হয়, যার মধ্যে রিলায়েন্স ইনফ্রা ₹২৮.৮৫ বিলিয়ন (ইউ$৫৮০ মিলিয়ন) প্রদান করে, রাজস্ব অংশ মডেলে।
লাইনের মোট দৈর্ঘ্য ২২.৭ কিলোমিটার, যার মধ্যে ১৫.৭ কিলোমিটার ভূগর্ভস্থ এবং বৌদ্ধ জয়ন্তী পার্ক থেকে মহিপালপুর পর্যন্ত ৭ কিমি পথ উত্তোলিত। ট্রেনগুলি দিল্লি মেট্রোর বাকি অংশে ৮০ কিলোমিটার/ঘণ্টা পর্যন্ত গতিতে চলাচল করলেও, এই লাইনের মেট্রো ট্রেন ১৩৫ কিলোমিটার/ঘণ্টার গতিতে ভ্রমণ করতে সক্ষম। এই রেলপথে নয়াদিল্লি থেকে বিমানবন্দরের টার্মিনাল ২, টি২ এবং টার্মিনাল ৩, টি৩ পর্যন্ত ভ্রমণের সময় ১৯ মিনিট।
প্রযুক্তিগত সমস্যাগুলির কারণে ৭ জুলাই ২০১২ সাল থেকে ২২ জানুয়ারী ২০১৩ সাল পর্যন্ত পরিষেবা স্থগিত করা হয়। পুনরায় চালু হওয়ার পর, ট্রেনের গতি কেবল ৫০ কিলোমিটার/ঘণ্টায় করা হয়, ফলে বিমানবন্দর থেকে নতুন দিল্লি স্টেশন পর্যন্ত যাত্রার সময়টি ৪০ মিনিট পর্যন্ত বৃদ্ধি পায়। ২৭ জুন ২০১৩ তারিখে রিলায়েন্স ইনফ্রাস্ট্রাকচার লিমিটেড ডিএমআরসি-কে জানায় যে তারা ৩০ জুন ২০১৩ সালের পর থেকে লাইন পরিচালনা করতে পারবে না। এর পর, ১ জুলাই ২০১৩ সাল থেকে দিল্লি বিমানবন্দর মেট্রো লাইন পরিচালনা করার জন্য ১০০ জন কর্মকর্তা ও রক্ষণাবেক্ষণ দল নিয়োগ করে ডিএমআরসি। ২০১৪ সালের মাঝামাঝি সময়ে ট্রেন ৮০ কিলোমিটার/ঘণ্টা গতিতে ডিএমআরসি পুনরায় চালু করে। ২০১৫ সালের জানুয়ারিতে, ডিএমআরসি জানায় যে বিমানবন্দর মেট্রো গত জুলাই মাসে ৪০% পর্যন্ত ভাড়া কমানোর পরে তার যাত্রী ৩০% বৃদ্ধি পেয়েছে।
ইতিহাস
লাইন নির্মাণের জন্য প্রথম দরপত্রগুলি ২০০৭ সালের সেপ্টেম্বরে প্রদান করা হয়। ২৩ জানুয়ারী ২০০৮, ডিএমআরসি রিলায়েন্স এনার্জি-সিএএফ কনসোর্টিয়ামকে ৩০ বছরের নির্মাণ-পরিচালনা-স্থানান্তর (বিল্ড-অপারেট-ট্রান্সফার) পিপিপি চুক্তি প্রদান করে। তবে, ডিএমআরসি নির্মাণ ব্যয়ের অর্ধেক অর্থ প্রদান করে এবং সুড়ঙ্গ নির্মাণ ও বাস্তু  কাজ সম্পাদন করে।
বিমানবন্দর এক্সপ্রেস লাইনের উচ্চতর বিভাগটি আটটি ব্যস্ত সড়কের উপরে নির্মিত হয়েছে, রিং রোড, জাতীয় সড়ক ৮, রিজ রোড এবং সরদার প্যাটেল মার্গ'সহ সেগুলি ভারী যানবাহন বহন করে।
গার্ডারগুলির ফাটল, ট্র্যাকগুলিকে সমর্থনকারী লোহা বিমের ত্রুটি; ট্রেন সমর্থনকারী বিয়ারিংগুলির স্থানচ্যুত হওয়া; সুড়ঙ্গে ত্রুটিযুক্ত ট্র্যাক এবং জলাবদ্ধতাসহ একাধিক প্রযুক্তিগত সমস্যার কারণে। নগর উন্নয়ন মন্ত্রক তৎক্ষণাৎ প্রকাশ করে, যে ভূগর্ভস্থ অংশের বেশ কয়েকটি ক্লিপ মারাত্মকভাবে ক্ষতিগ্রস্ত হয়েছে এবং সমস্যাটি সংশোধন করতে কমপক্ষে ৫ মাস সময় লাগবে। দিল্লি মেট্রো এবং রিলায়েন্স ইনফ্রাস্ট্রাকচার দলের যৌথ পরিদর্শন থেকে প্রমাণিত হয়েছে যে ৫৪০ টি বিয়ারিংয়ের সংশোধন প্রয়োজন এবং কিছু গার্ডার, যেগুলিতে ফাটল দেখা গেছে তাও পুনরায় সংশোধন করা দরকার।
লাইনটি ২৩ জানুয়ারী ২০১৩ পুনরায় খোলা হয়, ৫০ কিলোমিটার/ঘণ্টা গতিবেগের চলমান ট্রেনের সঙ্গে। ডিএমআরসি এবং অন্যান্য বিশেষজ্ঞরা পরিদর্শন করার পরে ধীরে ধীরে গতি বাড়ানো হয়। গতি হ্রাসের কারণে নতুন দিল্লি মেট্রো স্টেশন থেকে বিমানবন্দরে পৌছাতে প্রায় ৪০-৫০ মিনিট সময় প্রয়োজন হত। ভবিষ্যতে যদি নিরাপদ পরিচালনা ব্যবস্থা নিশ্চিত করা যায় তবে ১০৫ কিমি/ঘণ্টা পূর্বের গতি পুনরুদ্ধার করা সম্ভব।
বর্তমানে লাইনটি ৮০ কিমি/ঘণ্টা গতির ট্রেনগুলি নতুন দিল্লি স্টেশন থেকে বিমানবন্দর স্টেশন পর্যন্ত ১৯ মিনিটের যাত্রা সম্পূর্ণ করে।
পরিচালনা
যদিও প্রাথমিকভাবে ১০ মিনিটের অন্তঃর দিনে ২৪ ঘণ্টা ট্রেন চালানোর পরিকল্পনা করা হয়, কিন্তু ট্রেন পরিষেবাগুলি বর্তমানে সকাল ৪:৪৫ টা থেকে রাত ১১:৩০ টা পর্যন্ত ১৫ মিনিটের অন্তঃর চলাচল করে।
যদিও ২০১১ সালের মধ্যে দৈনিক ৪২,০০০ লোক বহন করবে বলে আশা করা হয় ডিএমআরসি দ্বারা প্রস্তুত প্রকল্পের প্রতিবেদন অনুসারে, তবে, প্রকৃত যাত্রী ছিল প্রায় ২০,০০০ জনের কাছাকাছি। সাম্প্রতিক বছরগুলিতে ডিএমআরসি যাত্রী বৃদ্ধির জন্য বেশ কয়েকটি উদ্যোগ গ্রহণ এবং ভাড়া হ্রাসের কারণে প্রতিদিন যাত্রী সংখ্যা ৫০,০০০ ছাড়িয়েছে।
ভাড়া
নতুন দিল্লি স্টেশন থেকে আইজিআই বিমানবন্দরে যাতায়াতের জন্য ₹৫০ (৭০¢ মার্কিন) এবং নতুন দিল্লি থেকে দ্বারকা সেক্টর ২১-এ যাওয়ার জন্য ₹৫০ (৭০¢ মার্কিন) ভাড়া নির্ধারণ করা হয়েছে। নতুন দিল্লি থেকে আইজিআই বিমানবন্দরে ভ্রমণের জন্য যথাক্রমে ₹১,৩০০ (১৮ মার্কিন ডলার) এবং ₹১,৬০০ (২২ মার্কিন ডলার) দামের ৩০ এবং ৪৫ টি ভ্রমণের জন্যও পাস রয়েছে। এটিতে প্রতি বার ভ্রমণের ব্যয় যথাক্রমে ₹৪৩.৩৩ (৬১¢ মার্কিন ডলার) এবং ৩৫.৫৫ ডলার (৫০¢ মার্কিন ডলার) এবং এটি এক ক্যালেন্ডার মাসের জন্য বৈধ। বিভিন্ন গন্তব্যে যাতায়াতের সমন্বয়ের জন্য এই জাতীয় অন্যান্য পাস রয়েছে। এছাড়াও সংরক্ষিত মান কার্ডগুলি প্রদান করা হয়, যা সকল যাতায়াতের ভাড়ায় ১০% ছাড় প্রদান করে। বর্তমান বিমানবন্দর এক্সপ্রেসের ভাড়া বিমানবন্দরে পৌঁছনোর জন্য যাতায়াতের অন্য কোনও ব্যবস্থার তুলনায় সস্তা।
অবকাঠামো
সিমেন্স গতিশীলতা ব্যবস্থা সংকেত, পাওয়ার ট্রান্সমিশন এবং লাগেজ পরিচালনা ব্যবস্থা সরবরাহ করে, যাতে প্রতি ঘণ্টায় ১,২০০ জন যাত্রী'সহ নতুন দিল্লি রেলওয়ে স্টেশন এবং শিবাজি স্টেডিয়ামে যাত্রীদের ব্যাগ পরীক্ষা করা যায়। কমনওয়েলথ গেমসের জন্য ২০১০ সালের মধ্যে €৩৪ মিলিয়ন অর্থ মূল্যের প্রকল্পটি শেষ হওয়ার কথা ছিল, তবে এটি নির্ধারিত সময়সীমার মধ্যে সম্পূর্ণ করা সম্ভব হয়নি। অ্যালকাটেল এই লাইনের জন্য যোগাযোগ ব্যবস্থা সরবরাহ করছে। টিকিট মেশিন সরবরাহ করছে ইন্দ্র সিস্টেমাস। ফ্যাভলি প্ল্যাটফর্ম স্ক্রিন দরজা সরবরাহ করেছে। ব্লুস্টার এবং হানিওয়েল স্টেশন পরিচালনা ব্যবস্থার (এসএমএস) জন্য নিয়ন্ত্রণ এবং স্বয়ংক্রিয়তা সরবরাহকারী। ব্লুস্টার মূল বিএমএস ব্যবস্থার সরবরাহকারী।
ও
ও (আধ্বব: ) হলো বাংলা লিপির দশম স্বরবর্ণ এবং ১০ম বর্ণ। বাংলা লিপিতে স্বরবর্ণের সংখ্যা মোট ১১টি; তার মধ্যে পূর্ণমাত্রাযুক্ত স্বরবর্ণ ৬টি, অর্ধমাত্রাযুক্ত স্বরবর্ণ ১টি এবং মাত্রা ছাড়া স্বরবর্ণ ৪টি। ‘ও’ হলো একটি মাত্রাহীন স্বরবর্ণ।
বর্ণনা
১.বাক্যের শুরুতে "ওগো শুনছ?"
২.বিভিন্ন শব্দে, যেমনঃ ওল, ওলি, ওজন, ওজর ইত্যাদি।
উদাহরণ
ওস্তাদ,
ওঝা,
ওল,
ওকালতি,
ওপার,
ওরফে,
ওলন্দাজ,
ওষ্ঠ,
ওখানে,
ওলেক্সি খলোপোতনভ
ওলেক্সি খলোপোতনভ (জন্ম ১৭ আগস্ট ১৯৪৬) একজন ইউক্রেনীয় স্প্রিন্টার। তিনি সোভিয়েত ইউনিয়নের প্রতিনিধিত্ব করে ১৯৬৮ গ্রীষ্মকালীন অলিম্পিকে পুরুষদের ১০০ মিটারে প্রতিদ্বন্দ্বিতা করেছিলেন।
জোহানেসবার্গ মুসলিম স্কুল
জোহানেসবার্গ মুসলিম স্কুল (জেএমএস) দক্ষিণ আফ্রিকার জোহানেসবার্গের ফোর্ডসবার্গে অবস্থিত একটি আংশিক বেসরকারি স্কুল। বিদ্যালয়টি তার পাঠ্যক্রমে ধর্মনিরপেক্ষ ও ইসলামি শিক্ষার সমন্বয় করেছে। স্কুলটির মেফায়ারে একটি পৃথক প্রাক বিদ্যালয় রয়েছে যা নার্সারি, উচ্চমাধ্যমিক এবং আর গ্রেড শিক্ষার্থীদের পাঠদান করে। প্রধান স্কুলটি ফোর্ডসবার্গে অবস্থিত যা প্রথম-দ্বাদশ শ্রেণী গ্রেড পর্যন্ত পাঠদান করে। এই স্কুলের দুটি ক্যাম্পাস রয়েছে। প্রথমটি ফোর্ডসবার্গের ২৫ নং ব্রি স্ট্রিটে এবং দ্বিতীয়টি ফোর্ডসবার্গের ৪৫ নং ব্রি স্ট্রিটে অবস্থিত।
বিদ্যালয়ের মূল লক্ষ্য হল "ছোট বাচ্চাদের পবিত্র কুরআন ও সুন্নাহর সাথে জ্ঞানের সামগ্রিক ধারণা প্রদান করা"। গৃহীত মূল আদর্শটি হল "জান্নাতে প্রতিটি শিশু"।
জোহানেসবার্গ মুসলিম স্কুল (জেএমএস) জোহনেসবার্গ মুসলিম স্কুল সমিতি দ্বারা পরিচালিত হয় (দক্ষিণ আফ্রিকার সংস্থা আইন,১৯৭৩-এর ২১ নং অনুচ্ছেদের অধীনে অন্তর্ভুক্ত)। সমিতির সদস্যরা স্বেচ্ছাসেবীর ভিত্তিতে বিদ্যালয়টি পরিচালনা করে। সংস্থা আইনের ২১ নং অনুচ্ছেদ হওয়ায়, সমিতিটি মোট মুনাফা হিসাবে অন্তর্ভুক্ত করা হয়। শিক্ষার্থীদের কাছ থেকে ফি হিসাবে প্রাপ্ত সমস্ত তহবিল বিদ্যালয়ের উদ্দেশ্য পূরণে সম্পূর্ণভাবে ব্যবহৃত হয়, যার মধ্যে শিক্ষাবিদদের বেতন প্রদান করা।
জোহানেসবার্গ মুসলিম স্কুল গাউটেং প্রদেশের শীর্ষ ১০০ টি বিদ্যালয়ে স্থান পেয়েছে। যা উইটওয়াটারস্রান্ড বিশ্ববিদ্যালয় দ্বারা সুবিধাবঞ্চিত সম্প্রদায়ের শীর্ষ ৫ টি স্কুল হিশাবে পূর্বে মূল্যায়ন করা হত।
ইতিহাস
স্কুলটি মেফায়ারে ১০ম অ্যাভিনিউের প্রাঙ্গণকে ছাড়িয়ে এবং ১৯৯২ সালে ফোর্ডসবার্গের পুরানো ব্রি স্ট্রিটে স্কুল কমপ্লেক্সে চলে আসে। এই কমপ্লেক্সটি শিক্ষার্থীদের আরও উন্নততর সুবিধা দেওয়ার জন্য বড় ধরনের সংস্কার করা হয়। আবার প্রাকৃতিক বৃদ্ধির ফলস্বরূপ, ব্রি স্ট্রিট স্কুল কমপ্লেক্সের প্রাঙ্গণটিও অপর্যাপ্ত হয়ে পড়ে। জেএমএস তখন ফোর্ডসবার্গের পুরানো জোহানেসবার্গ মাধ্যমিক বিদ্যালয় চত্বরটি পাবলিক ওয়ার্কস বিভাগ থেকে লিজ দেয়। জোহানেসবার্গের নিকটস্থ ক্রসবিতে একটি নতুন স্কুল কমপ্লেক্স পরিকল্পনা করা হয়েছে।
ড্যানিশ আসলাম
ড্যানিশ আসলাম (Danish Aslam) হলেন ভারতের মুম্বাই এর একজন চলচ্চিত্র পরিচালক।
কর্মজীবন
একজন চলচ্চিত্র পরিচালক হিসেবে তার আত্মপ্রকাশ করার পূর্বে তিনি কুনাল কোহলি ফানা, তারা রাম পাম পাম এবং থোড়া প্যায়ার থোড়া ম্যাজিক চলচ্চিত্রে সহকারী পরিচালক হিসেবে কাজ করেন। ড্যানিশ ব্রেক কি বাদ চলচ্চিত্রে পরিচালনার মাধ্যমে পরিচালক হিসেবে আত্মপ্রকাশ করেন। উক্ত চলচ্চিত্রে প্রধান চরিত্রে অবিনয় করেন ইমরান খান এবেং দীপিকা পাড়ুকোন অভিনয় করেন।
ব্যক্তিগত জীবন
তিনি গোয়া একটি ব্যক্তিগত অনুষ্ঠানে তার বহুদিনের বান্ধবী অভিনেত্রী শ্রুতি শেঠকে বিয়ে করেন। তার পিতা অধ্যাপক আসলাম আইজিএনওইউ-এর ভাইস চ্যান্সেলর এবং তার মা নুজহাত আসলাম একজন গৃহিণী। তিনি মাদার ইন্টারন্যাশনাল স্কুল পড়াশোনা করেন এবং যেখান থেকে তিনি ১৯৯৭ সালে স্নাতক পাশ করেন।
ওয়াং কিয়াং
'ওয়াং কিয়াং (১৬ জানুয়ারি ১৯৭৫ - ১৭ নভেম্বর ২০০৫) চীনের লিয়াওনিং প্রদেশের কুয়ান্ডিয়ান মাঞ্চু স্বায়ত্তশাসিত অঞ্চলের বুডাইউয়ান শহরে জন্মগ্রহণকারী এক ধারাবাহিক খুনি।
জীবনী
ওয়াং কিয়াং লিয়াওনিং প্রদেশের কাইয়ুনে বেড়ে ওঠে। তার বাবা সন্তানদের মারধর করা ছাড়াও মদ্যাসক্ত ছিলেন এবং ওয়াং কিয়াংকে বিদ্যালয়ের চৌকাঠ মাড়াতে দেন নি।
১৯৯৫ সালের ২২ জানুয়ারি ওয়াং কিয়াং জীবনের প্রথম খুন করে। ২০০৩ সালের ১৪ জুলাই তাকে গ্রেফতার করা হয়। সে ৪৫ টি খুন ও ১০ টি ধর্ষণের দায়ে অভিযুক্ত হয়েছিল। সে কিছু যুবতীকে হত্যার পর তাদের মৃতদেহের সাথে যৌনসঙ্গমেও লিপ্ত হয়েছিল।
উভচর প্রাণী
right|thumb|250px|এক জাতের গেছো ব্যাঙ right|thumb|200px|একটি সালামান্ডার right|thumb|200px|একটি সিসিলিয়ান
উভচর হল এ্যামফিবিয়া শ্রেণীর ectothermic, টেট্রাপড মেরুদন্ডি প্রাণী। আধুনিক উভচরেরা হল লিসামফিবিয়া। তারা বিভিন্ন ধরনের বসবাস অভ্যাস গড়ে তুলেছে, বেশিরভাগ প্রজাতিই মাটি, fossorial, arboreal বা স্বাদু জলের জলজ প্রাণী। উভচরেরা সাধারণত জলে লার্ভা হিসেবে জীবন শুরু করে কিন্তু কিছু প্রজাতি আচরণগত অভিযোজন করে এই ব্যবস্থাটি এড়িয়ে যেতে পারে। প্রাথমিকভাবে লার্ভা অবস্থায় পানিতে শ্বাস নেবার সক্ষমতা থেকে বড় হতে হতে শারীরিক রূপান্তরের মধ্য দিয়ে ফুসফুসের মাধ্যমে শ্বাস কাজ চালানোর সক্ষমতা অর্জন করে। উভচরেরা তাদের ত্বককে দ্বিতীয় শ্বসন সহায়ক বর্হিরাঙ্গ হিসেবে ব্যবহার করে এবং কিছু মাটির সালামান্ডার এবং ব্যাঙ শুধুমাত্র তাদের চামড়ার উপর নির্ভর করে কারণ তাদের কোন ফুসফুস নেই। তারা বাহ্যত টিকটিকির সাথে মিলে কিন্তু সরীসৃপের স্তন্যপায়ী ও পাখির মত ভূমিতে বংশবৃদ্ধি করে তাদের জলের প্রয়োজন হয় না। এদের জটিল বংশবৃদ্ধি প্রক্রিয়া ও বিশেষ ত্বকের জন্য বাস্তব্যবিদ্যা নির্দেশক রয়েছে। তাছাড়া গত কয়েক দশকে সারা পৃথিবীতে উভচর প্রাণীর অনেক প্রজাতি সংখ্যা আশংকাজনক হারে কমেছে।
সাধারণত সেই সব প্রাণীদেরকে উভচর প্রাণী (Amphibian) বলা হয় যাদের ত্বক চুলহীন ও ভেজা থাকে এবং এই ত্বকের মধ্য দিয়ে পানি দেহের ভেতরে-বাইরে আসা-যাওয়া করতে পারে। প্রায় সব উভচর প্রাণীই তাদের জীবনের প্রথম অংশ পানিতে কাটায় এবং পরবর্তী জীবন স্থলে অতিবাহিত করে। এই দ্বৈত জীবনযাপনের কারণেই এদের নাম দেয়া হয়েছে উভচর। এদের ইংরেজি নাম amphibian গ্রিক শব্দ amphi অর্থাৎ উভয় এবং bios অর্থাৎ জীবন থেকে এসেছে। উভচর প্রাণীরাই ছিল প্রথম মেরুদণ্ডী প্রাণী যারা অভিযোজনের মাধ্যমে স্থলে বসবাস করে শুরু করে। এরা সরীসৃপদের পূর্বপুরুষ, যেগুলি আবার পাখি ও স্তন্যপায়ীদের পূর্বপুরুষ।
সমস্ত উভচর প্রাণীকে তিনটি মূল বর্গে ভাগ করা যায়: বিজ্ঞানীরা প্রায় ৬,০০০ প্রজাতির উভচর প্রাণীর দেখা পেয়েছেন। এদের মধ্যে ব্যাঙের প্রজাতির সংখ্যাই সবচেয়ে বেশি; এ পর্যন্ত প্রায় ৫৩৬২ প্রজাতির ব্যাঙ আবিষ্কৃত হয়েছে। Frog–জাতীয় ব্যাঙদের ত্বক সাধারণত মসৃণ ও এদের হাত-পা লম্বা। আর Toad-জাতীয় ব্যাঙের ত্বক অমসৃণ, গ্রন্থিময় এবং এদের হাত-পা ছোট ছোট।
ব্যাঙের বাইরে অন্যান্য উভচরদের মধ্যে সবচেয়ে বেশি প্রজাতি আছে সালামান্ডার নামের প্রাণীর। এদের প্রজাতি সংখ্যা প্রায় ৫৫৬। এই শ্রেণীর উভচরদের দেহ সরু ও লম্বা এবং লেজযুক্ত।
সবচেয়ে কম সংখ্যক প্রজাতির উভচর হল সিসিলিয়ান জাতের উভচর। এদের প্রজাতির সংখ্যা ১৭৩। এদের কোন হাত-পা নেই, তাই এরা দেখতে অনেকটা কেঁচোর মত। এদের বেশির ভাগই ভূ-তলদেশে মাটি খুঁড়ে বসবাস করে, তবে এদের কিছু কিছু প্রজাতি পানিতেও থাকে।
খুরদা জেলা
খোর্ধা জেলা(ଖୋର୍ଦ୍ଧା ଜିଲ୍ଲା) পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৮ই চৈত্র ১৩৯৯ বঙ্গাব্দে(১লা এপ্রিল ১৯৯৩ খ্রিষ্টাব্দে) পূর্বতন পুরী জেলা থেকে নতুন খোর্দ্ধা জেলাটি গঠিত হয়৷ জেলাটি ওড়িশার কেন্দ্রীয় ওড়িশা বিভাগের অন্তর্গত৷ জেলাটির জেলাসদর খুরদা শহরে অবস্থিত এবং ভুবনেশ্বর মহকুমা ও খুরদা মহকুমা নিয়ে গঠিত৷
নামকরণ
১৪০৭ বঙ্গাব্দে(২০০০খ্রিষ্টাব্দে) খুর্দা জেলাটির নাম পরিবর্তন করে খোর্দ্ধা রাখা হয়৷ এর আগে অবধি জেলাসদর খুর্দ্ধা শহরের পোশাকি নাম জজারসিংহ কুরাদা৷ জনশ্রুতি অনুযায়ী দুটি ওড়িয়া শব্দ 'খুড়' ও 'ধার' মিলে তৈরী এই নাম যার অর্থ ধারালো অস্ত্র৷ এ অঞ্চলের যোদ্ধাদের শৌর্যের ওপর ভিত্তি করে এরূপ নাম এসেছে বলে অনুমেয়৷
অবস্থান
জেলাটির উত্তরে ওড়িশা রাজ্যের কটক জেলা৷ জেলাটির উত্তর পূর্বে(ঈশান) ওড়িশা রাজ্যের কটক জেলা৷ জেলাটির পূর্বে ওড়িশা রাজ্যের কটক জেলা৷ জেলাটির দক্ষিণ পূর্বে(অগ্নি) ওড়িশা রাজ্যের পুরী জেলা৷ জেলাটির দক্ষিণে ওড়িশা রাজ্যের পুরী জেলা৷ জেলাটির দক্ষিণ পশ্চিমে(নৈঋত) ওড়িশা রাজ্যের গঞ্জাম জেলা৷ জেলাটির পশ্চিমে ওড়িশা রাজ্যের নয়াগড় জেলা৷ জেলাটির উত্তর পশ্চিমে(বায়ু) ওড়িশা রাজ্যের নয়াগড় জেলা৷
ভাষা
খোর্দ্ধা জেলায় প্রচলিত ভাষাসমূহের পাইচিত্র তালিকা নিম্নরূপ -
ভ্লাদিস্লাভ সাপেয়া
ভ্লাদিস্লাভ সাপেয়া (Владислав Сапея; জন্ম ১১ জুন ১৯৪৩) একজন বেলারুশীয় স্প্রিন্টার। তিনি সোভিয়েত ইউনিয়নের প্রতিনিধিত্ব করে ১৯৬৮ গ্রীষ্মকালীন অলিম্পিকে পুরুষদের ১০০ মিটারে প্রতিদ্বন্দ্বিতা করেছিলেন।
খুরদা জেলা
জনসংখ্যার উপাত্ত
মোট জনসংখ্যা ১৮৭৭৩৯৫(২০০১ জনগণনা) ও ২২৫১৬৭৩(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ৫ম৷ ওড়িশা রাজ্যের ৫.৩৬% লোক খোর্দ্ধা জেলাতে বাস করেন৷ জেলার জনঘনত্ব ২০০১ সালে ৬৬৭ ছিলো এবং ২০১১ সালে তা বৃদ্ধি পেয়ে ৮০০ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১৯.৯৪%, যা ১৯৯১-২০১১ সালের ২৪.৯৯% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯২৯(সমগ্র) এবং শিশু(০-৬ বৎ) লিঙ্গানুপাত ৯১৬৷
শিক্ষা
জেলাটির স্বাক্ষরতা হার ৭৯.৫৯%(২০০১) তথা ৮৬.৮৮%(২০১১)৷ পুরুষ স্বাক্ষরতার হার ৮৭.৯০%(২০০১) তথা ৯১.৭৮%(২০১১)৷ নারী স্বাক্ষরতার হার ৭০.৩৬%(২০০১) তথা ৮১.৬১% (২০১১)৷ জেলাটিতে শিশুর অনুপাত সমগ্র জনসংখ্যার ১০.৫৪%৷
ডেস্ট্রয়ার
thumb|[[আইএনএস কলকাতা (ডি৬৩)|আইএনএস কলকাতা ভারতীয় নৌবাহিনীর কলকাতা শ্রেণির স্টেলথ নির্দেশিত ক্ষেপণাস্ত্র ডেস্ট্রয়ার]]
নৌ-পরিভাষায়, ডেস্ট্রয়ার একটি দ্রুত, চর্চাযোগ্য, দীর্ঘ সহনশীল যুদ্ধজাহাজ, যা বহর, কনভয় বা যুদ্ধ দল বৃহত্তর জাহাজের সহচর বা রক্ষক এবং শক্তিশালী সংক্ষিপ্ত পরিসরের আক্রমণকারীদের বিরুদ্ধে বহরকে রক্ষা করে। এগুলি মূলত উনিশ শতকের শেষদিকে ফার্নান্দো ভিলামিল স্প্যানিশ নৌবাহিনীর হয়ে তৈরি করেন টর্পেডো নৌকার বিরুদ্ধে প্রতিরক্ষা ব্যবস্থা হিসাবে এবং ১৯০৪ সালে রুশ-জাপান যুদ্ধের সময় এই "টর্পেডো বোট ডেস্ট্রয়ার" (টিবিডি) "বড়, দ্রুত এবং শক্তিশালীভাবে সজ্জিত টর্পেডো নৌকাগুলি অন্যান্য টর্পেডো নৌকাগুলি ধ্বংস করার জন্য নকশাকৃত ছিল"। যদিও "ডেস্ট্রয়ার" শব্দটি ১৮৯২ সাল থেকে নৌবাহিনী দ্বারা "টিবিডি" ও "টর্পেডো বোট ডেস্ট্রয়ার" এর সাথে আন্তঃব্যবহারযোগ্যভাবে ব্যবহৃত হয়, তবে প্রথম বিশ্বযুদ্ধের দ্বারা প্রায় সমস্ত নৌবাহিনী দ্বারা "টর্পেডো বোট ডেস্ট্রয়ার" শব্দটি সাধারণত "ডেস্ট্রয়ার" হিসাবে সংক্ষেপিত করা হয়।
দ্বিতীয় বিশ্বযুদ্ধের আগে, ডেস্ট্রয়ারসমূহ সমুদ্রের অপ্রত্যাশিত ক্রিয়াকলাপসমূহের জন্য সামান্য ধৈর্য সহ হালকা জাহাজ ছিল; সাধারণত এক সাথে বহু ডেস্ট্রয়ার এবং একক ডেস্ট্রয়ার হিসাবে পরিচালিত হয়। যুদ্ধের পরে, নির্দেশিত ক্ষেপণাস্ত্রের আবির্ভাবের ফলে ডেস্ট্রয়ারগুলি পূর্বে পৃষ্ঠ যোদ্ধাদের ভূমিকা গ্রহণকারী ব্যাটেলশিল ও ক্রুজারগুলির স্থান গ্রহণ করে। এর ফলে বৃহত্তর ও আরও শক্তিশালী নির্দেশিত ক্ষেপণাস্ত্র ডেস্ট্রয়ারগুলি স্বাধীনভাবে পরিচালনায় আরও সক্ষম হয়।
কানাডীয়, ফরাসী, স্পেনীয়, ডাচ ও জার্মানের মতো কিছু ন্যাটো নৌবাহিনী তাদের ডেস্ট্রয়ারদের জন্য "ফ্রিগেট" শব্দটি ব্যবহার করে, যা কিছুটা বিভ্রান্তির সৃষ্টি করে।
দ্বিতীয় বিশ্বযুদ্ধের পরে, ডেস্ট্রয়ারসমূহের আকারে বৃদ্ধি পায়। মার্কিন অ্যালেন এম. সুমনা-শ্রেণির ডেস্ট্রয়ারদের ২,২০০ টন স্থানচ্যুতি ছিল, আর্লি বার্ক শ্রেণিতে ৯,৬০০ টন অবধি স্থানচ্যুতি ঘটে, অর্থাৎ আকারে প্রায় ৩৪০% বৃদ্ধি লাভ করেছে।
ব্যবহারকারী
thumb|right| চীনা নৌবাহিনীর [[টাইপ ০৫২ডি ডেস্ট্রয়ার|লুইয়াং-৩-শ্রেণির (টাইপ ০৫২ডি) একটি ডেস্ট্রয়ার।]]
আল আহলি স্পোর্টিং ক্লাব
আল আহলি স্পোর্টিং ক্লাব (النادي الأهلي الرياضي, Al Ahly SC; সাধারণত আল আহলি এসসি এবং সংক্ষেপে আল আহলি নামে পরিচিত) হচ্ছে কায়রো ভিত্তিক একটি মিশরীয় পেশাদার ফুটবল ক্লাব। এই ক্লাবটি বর্তমানে মিশরের শীর্ষ স্তরের স্তরের ফুটবল লিগ মিশরীয় প্রিমিয়ার লিগে প্রতিযোগিতা করে। এই ক্লাবটি ১৯০৭ সালের ২৪শে এপ্রিল তারিখে প্রতিষ্ঠিত হয়েছে। ৭৫,০০০ ধারণক্ষমতাবিশিষ্ট কায়রো আন্তর্জাতিক স্টেডিয়ামে নাদি আল ওয়াতান্নিয়াহ নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন সুইজারল্যান্ডীয় সাবেক ফুটবল খেলোয়াড় মার্সেল কোলের এবং সভাপতির দায়িত্ব পালন করছেন মাহমুদ আল খতিব। বর্তমানে মিশরীয় গোলরক্ষক মুহাম্মদ আল শানাউই এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, আল আহলি এপর্যন্ত ১১৬টি শিরোপা জয়লাভ করেছে; যার মধ্যে বিয়াল্লিশটি মিশরীয় প্রিমিয়ার লিগ, সাঁইত্রিশটি মিশর কাপ এবং সতেরোটি মিশরীয় সুপার কাপ শিরোপা রয়েছে। অন্যদিকে, আন্তর্জাতিক প্রতিযোগিতায়, এপর্যন্ত ২৩টি শিরোপা জয়লাভ করেছে; যার মধ্যে দশটি ক্যাফ চ্যাম্পিয়নস লিগ, চারটি আফ্রিকান কাপ উইনার্স কাপ এবং আটটি ক্যাফ সুপার কাপ শিরোপা রয়েছে। হুসাম আশুর, ওয়াইল জুমাআ, আহমেদ ফাতহি, ইমাদ মুতাআব এবং মুহাম্মদ আবুতরিকার মতো খেলোয়াড়গণ আল আহলির জার্সি গায়ে মাঠ কাঁপিয়েছেন।
ইতিহাস
ক্লাব প্রতিষ্ঠার প্রায় ৪১ বছর পর, ১৯৪৮–৪৯ মৌসুমে আল আহলি প্রথমবারের মতো মিশরের পেশাদার ফুটবলের শীর্ষ স্তর মিশরীয় প্রিমিয়ার লিগে অংশগ্রহণ করতে সক্ষম হয়েছিল। ১৯৪৮ সালের সালের ২৪শে অক্টোবর তারিখে, মিশরীয় প্রিমিয়ার লিগে ক্লাব ইতিহাসে নিজেদের প্রথম ম্যাচে আল আহলি গ্রিক আলেক্সান্দ্রিয়ার বিরুদ্ধে ৫–০ গোলের ব্যবধানে জয়লাভ করেছিল। ১৯৪৮–৪৯ মিশরীয় প্রিমিয়ার লিগে আল আহলি ১৩টি জয় এবং ৩টি ড্রয়ে সর্বমোট ২৯ পয়েন্ট অর্জন করে পয়েন্ট তালিকায় ১ম স্থান অধিকার করে শিরোপা জয়লাভ করেছিল।
আল জামিয়াতুল আরাবিয়া হাইলধর মাদ্রাসা
আল জামিয়াতুল আরাবিয়া হাইলধর মাদ্রাসা হলো বাংলাদেশে প্রথম মহিলা কওমি মাদ্রাসা। মাদ্রাসাটি আল্লামা আবদুল মালেক হালিম প্রতিষ্ঠা করেছেন।
শিক্ষা পদ্ধতি
হাইলধর মাদ্রাসায় প্রাথমিক স্তর থেকে শুরু করে ইসলামের সর্বোচ্চ স্তর পর্যন্ত শিক্ষা দেয়া হয়। মাদ্রাসা নিম্নোক্ত বিভাগ সমূহের পাঠদান করা হয়।
অয়ন মুখার্জি
অয়ন মুখার্জি (জন্ম ১৫ই আগস্ট ১৯৮৩) চলচ্চিত্রের বিশিষ্ট মুখার্জি-সমর্থ পরিবার থেকে একজন ভারতীয় চলচ্চিত্র পরিচালক। মুখার্জি ২৬ বছর বয়সে আধুনিক যুগের কৌতুক চলচ্চিত্র  ওয়েক আপ সিড  (২০০৯) পরিচালনার মাধ্যমে চলচ্চিত্র জগতে আত্মপ্রকাশ করেছিলেন, এটির প্রযোজনা করেছিলেন করণ জোহর। চলচ্চিত্রটি মুক্তি পাওয়ার পর এটি শক্তিশালী পর্যালোচনার মুখোমুখি হয়েছিল। ২০১৩ সালে তাঁর পরের মুক্তিপ্রাপ্ত রোমান্টিক কৌতুক চলচ্চিত্র,  ইয়ে জওয়ানি হ্যায় দিওয়ানি সেই বছরের  অন্যতম একটি সর্বাধিক-উপার্জনকারী হিন্দি চলচ্চিত্রের ছিল। তাঁকে রণবীর কাপুরের সবচেয়ে কাছের বন্ধু বলা হয় এবং তিনি একটি সাক্ষাৎকারে বলেওছিলেন যে কাপুর তাঁর কাছে "আবেশের মত কিছু" একটা হয়ে গেছেন।
প্রাথমিক জীবন এবং পটভূমি
মুখার্জি, পশ্চিমবঙ্গের কলকাতায় একটি বাঙালি পরিবারে জন্মগ্রহণ করেছিলেন। তিনি বাঙালি চলচ্চিত্র অভিনেতা দেব মুখোপাধ্যায়ের পুত্র। তাঁর দাদু, শশধর মুখার্জি একজন চলচ্চিত্র প্রযোজক যিনি ফিল্মিস্তান স্টুডিওর অন্যতম প্রতিষ্ঠাতা এবং অংশীদার ছিলেন। পরে, শশধর মুখোপাধ্যায় মুম্বই তে ফিল্মালয় স্টুডিও স্থাপন করেছিলেন, এবং  দিল দেকে দেখো  (১৯৫৯),  লাভ ইন সিমলা (১৯৬০), এক মুসাফির এক হাসিনা(১৯৬২) এবং লীডার (১৯৬৪) চলচ্চিত্র প্রযোজনা করেছিলেন। স্টুডিওটি এখনও তাঁর বর্ধিত পরিবার পরিচালনা করে। তিনি জয় মুখার্জির ভাগ্নে, কাজল, তানিশা মুখার্জি এবং রানী মুখার্জীর সম্পর্কিত ভাই   এবং বৃহত্তর মুখার্জি-সমর্থ পরিবারের একটি অংশ।
কর্ম জীবন
মুখার্জি ২০০৪ সালে মুক্তিপ্রাপ্ত ছবিতে স্বদেশ ছবিতে তাঁর ভগিনীপতি আশুতোষ গোয়ারিকারের সহকারী হিসাবে তাঁর কর্ম জীবন শুরু করেছিলেন, এবং পরে জোহরের  কভি আলবিদা না কেহনা তে কাজ করেন। চলচ্চিত্র নির্মাণ থেকে স্বল্প বিরতি নেওয়ার পরে, মুখার্জি  ওয়েক আপ সিড  এর চিত্রনাট্য লিখে জোহরকে দেখান। জোহর সিদ্ধান্ত নিয়েছিলেন এটি থেকে একটি চলচ্চিত্র হওয়া উচিত ছবিতে কঙ্কনা সেন শর্মা এবং রণবীর কাপুর প্রধান চরিত্রে অভিনয় করেছিলেন। ছবিটি বাণিজ্যিক সাফল্য এবং ইতিবাচক সমালোচনা পায়।
মুখার্জির পরবর্তী ছবি করণ জোহরের ধর্ম প্রোডাকশনের পতাকার নিচে ইয়ে জওয়ানি হ্যায় দিওয়ানি। এর মুখ্য ভূমিকায় ছিলেন দীপিকা পাড়ুকোন এবং রণবীর কাপুর। এটি ব্যাপক বাণিজ্যিক সাফল্য লাভ করে। ছবিটি বক্স অফিসে মাত্র ৭ দিনের মধ্যে ১ বিলিয়ন টাকা আয় করে। এটি সর্বকালের চতুর্থ সর্বোচ্চ আয়ের ভারতীয় সিনেমা ছিল।
বর্তমানে, মুখার্জি তাঁর পরবর্তী ছবি নিয়ে কাজ করছেন, এটি ব্রহ্মাস্ত্র শীর্ষক একটি সুপারহিরো ট্রিলজি, অমিতাভ বচ্চন, রণবীর কাপুর, আলিয়া ভাট, মৌনী রায়, এবং আক্কিনেনি নাগার্জুনা এতে অভিনয় করেছেন।
যদিও মুখার্জি একটি বাঙালি পরিবারের সন্তান, তিনি বলেছিলেন যে তিনি কখনও বাংলা চলচ্চিত্র নির্মাণ করবেন না কারণ এটি অনেক মানুষের কাছে পৌঁছায় না।
মুররাহ ইবনে কা’ব
মুররাহ ইবনে কা’ব (আরবি: مرة بن كعب ‎) ইবনে লুয়াই ইবনে গালিব ইবনে ফিহর  কুরাইশ বংশের একজন ব্যক্তি। তিনি চতুর্থ শতাব্দীতে জীবিত ছিলেন এমন ধারণা করা হয়। তিনি মুহাম্মদ এর ৬ষ্ঠ পূর্বপুরুষ ছিলেন। তিনি মুহাম্মদ এর দাদা-দাদী ও নানা-নানী চার জনেরই পূর্বপুরুষ ছিলেন। এছাড়াও তিনি মুহাম্মদ  এর আটজন প্রপিতামহ-প্রপিতামহী ও প্রমাতামহ-প্রমাতামহীর মধ্যে ছয়জনের পূর্ব পুরুষ ছিলেন।
উত্তরপুরুষ
right|thumb|400x400px|মুররাহ পর্যন্ত নবী [[মুহাম্মাদ  ঊর্ধ্বতন পুরুষের তালিকা]] তার মাতা ছিলেন ওয়াহশিয়া বিনতে শাইবান ইবনে মুহারিব ইবনে ফিহর ইবনে মালিক, অর্থাৎ তার মাতা তার পিতার জ্ঞাতি বোন ছিলেন।
আরকা গদিনিয়া
মোরস্কি জভিয়ঁজকোভি ক্লুব স্পোর্তোভি আরকা গদিনিয়া (, Arka Gdynia; এছাড়াও শুধুমাত্র আরকা গদিনিয়া নামে পরিচিত) হচ্ছে গদিনিয়া ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯২৯ সালে প্রতিষ্ঠিত হয়েছে। আরকা গদিনিয়া তাদের সকল হোম ম্যাচ গদিনিয়ার স্তাদিওন গোসিরে খেলে থাকে; যার ধারণক্ষমতা হচ্ছে ১৫,১৩৯। বর্তমানে এই ক্লাবের ম্যানেজারের দায়িত্ব পালন করছেন ইরেনেউশ মামরোত এবং সভাপতির দায়িত্ব পালন করছেন রাদোমির সোবচাক। পোলীয় রক্ষণভাগের খেলোয়াড় আদাম মার্চিনিয়াক এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, আরকা গদিনিয়া এপর্যন্ত ৫টি শিরোপা জয়লাভ করেছে; যার মধ্যে ২টি পোলীয় কাপ, ২টি পোলীয় সুপার কাপ এবং ১টি আই লিগা শিরোপা রয়েছে।
ছয়সূতি ইউনিয়ন
ছয়সূতি ইউনিয়ন বাংলদেশের ঢাকা বিভাগের কিশোরগঞ্জ জেলার কুলিয়ারচর উপজেলার একটি ইউনিয়ন।
অবস্থান ও সীমানা
ছয়সূতী ইউনিয়ন পরিষদটি কিশোরগঞ্জ জেলার কুলিয়ারচর উপজেলার পশ্চিম দিকে অবস্থিত। এটি উপজেলা সদর থেকে প্রায় ৬ কিলোমিটার পশ্চিম দক্ষিণে দিকে অবস্থিত। এর দক্ষিণ দিকে কালিকাপ্রসাদ ইউনিয়ন পরিষদ, পূর্ব দিকে গজারিয়া ইউনিয়ন পরিষদ, উত্তরে রামদী ইউনিয়ন পরিষদ, পশ্চিম দিকে সালুয়া ও ফরিদপুর ইউনিয়ন  অবস্থিত।
আয়তন ও জনসংখ্যা
ছয়সূতী ইউনিয়নের আয়তন ৮.৩৪ বর্গ মাইল। জনসংখ্যা: পুরুষ : ১৯,৮৭৪ জন ও ম
মহি: : ১৮,৭৩৪ জন।
শিক্ষা
শিক্ষার হার :
শিক্ষা প্রতিষ্ঠান :
২. আবুল কাশেম স্কুল এন্ড কলেজ
৩. লায়ন মুজিব মুনা বালিকা উচ্চ বিদ্যালয়
৪. জনতা উচ্চ বিদ্যালয়
জনপ্রতিনিধি
বর্তমান চেয়ারম্যান- সাবেক ভিপি মোঃ ইকবাল হোসেন
ঔ
ঔ (আধ্বব: ) হলো বাংলা লিপির একাদশ স্বরবর্ণ এবং ১১দশ বর্ণ। বাংলা লিপিতে স্বরবর্ণের সংখ্যা মোট ১১টি; তার মধ্যে পূর্ণমাত্রাযুক্ত স্বরবর্ণ ৬টি, অর্ধমাত্রাযুক্ত স্বরবর্ণ ১টি এবং মাত্রা ছাড়া স্বরবর্ণ ৪টি। ‘ঔ’ হলো একটি মাত্রাহীন স্বরবর্ণ। ঔ একটি দ্বিস্বরবর্ণ, কারণ এখানে এবং  দুটি ধ্বনির মিলন ঘটেছে।
লেস টেলর
প্রথম-শ্রেণীর ক্রিকেট
তুলনামূলকভাবে বেশ দেরীতে ২৩ বছর বয়সে প্রথম-শ্রেণীর খেলোয়াড়ী জীবনের সূত্রপাত ঘটান লেস টেলর। তবে, বেশ দেরীতে প্রথম-শ্রেণীর ক্রিকেট খেলতে নামলেও খুব দ্রুত নিজেকে দলে প্রতিষ্ঠিত করতে সচেষ্ট হন। ১৯৮১ সালে ৭৫ উইকেট লাভ করেন। তবে, দক্ষিণ আফ্রিকায় গমনের ফলে দল নির্বাচকমণ্ডলীর কাছ থেকে উপেক্ষিত হন। ক্রমাগত আঘাতের কারণে তার খেলোয়াড়ী জীবনে ব্যাঘাত সৃষ্টি করে।
ঔ
উচ্চারণ ভিন্নতা
শুধু মৈথিলী ভাষায় এর উচ্চারণ, যেটি মূল উচ্চারণ থেকে ভিন্ন।